b'\n_START_ARTICLE_\nPrva legislatura Italijanske republike\n_START_PARAGRAPH_\nPrva legislatura Italijanske republike je bilo obdobje rednega zasedanja parlamenta Italijanske republike med 8. majem 1948 in 24. junijem 1953._NEWLINE_V tem \xc4\x8dasu je parlament izvr\xc5\xa1il 1114 zasedanj, parlamentarne komisije pa 3223 zasedanj, od katerih 1405 zakonodajnih. Trikrat je parlament zasedal nepretrgoma ve\xc4\x8d dni, in sicer 5.-6. julija 1951 (razprava o zakonu za civilno obrambo, skupaj 26 ur), 16.-17.-18. marca 1949 (razprava o pristopu k Atlantskemu paktu, skupaj 51 ur) in 18.-19.-20.-21. januarja 1953 (razprava o zakonu za politi\xc4\x8dne volitve). Arhiv zapisnikov in obnov zasedanj obsega 126.000 strani, ki so dostopne javnosti tudi v spletni obliki.'